Merkezê Îrtîbatî û Çapemenîye yê HPGyî derheqê çalakîyanê  Hêni de eşkerayîyêke daye û nê pare kerdî:
''28ê adare de hêzanê ma qezaya Hêni ya Amedî de vera Qereqolê Hêgasorî çalakîyêke viraşte. Çalakîya ke mewzî û stargehê qereqolî bitesîr ameyî pirdodayene de hûmara merde û birîndaran ê dişmenî zelal nêbîye. 5ê nîsane de hêzanê ma herêma Horselî ya qezaya Hênî de vera îstasyonêkê bazî çalakîya sabotajî viraşte, îstasyon temamî de ame îmhakerdene. Artêşa tirke 7ê nîsane de herême de operasyon da destpêkerdene û no operasyon roja bîne bêpeynî peyser ancîya. Yewîyê ma yê ke çalakîye viraşte weş û war resayî waranê baregehanê xo.''
